Saya mau tau Sejarah dari Sekolah Menengah Kebangsaan Segambut Jaya. Jelaskan dalam bahasa melayu

SMK Segambut Jaya dilahirkan dengan tradisi mendidik pelajar-pelajar seiring dengan Falsafah Pendidikan Negara. Dari sudut sejarah, SMK Segambut Jaya ditubuhkan pada 04 Disember 1995 dengan menumpang dipremis SRK Segambut Jaya sehingga 30 Mei 1997. SMK Segambut Jaya mempunyai keluasan tanah berukuran 9.6 ekar. Ia terletak di Lembah Segambut, 6 kilometer dari pusat Bandar Kuala Lumpur. Sekolah ini mempunyai 4 blok, 36 buah kelas, 6 buah makmal, 2 bilik senilukis, 2 buah bilik guru, sebuah perpustakaan, bilik computer, bilik kebal, bilik pengawas, kantin dan satu blok tingkat bawah untuk Reka Bentuk dan Teknologi.

Sekolah ini mula beroperasi dibawah pimpinan Pn Fitriah Bt Yusof sebagai pengetua pertama dengan dibantu oleh 11 orang kakitangan akademik dan 2 orang kakitangan bukan akademik. Bilangan pelajar yang mendaftar pada tahun pertama adalah seramai 231 orang. Tujuh kelas telah diwujudkan dengan dua Kelas Peralihan dan lima kelas Tingkatan Satu.

Tanggal 16 Februari 1996, warga SMK Segambut Jaya telah menerima pengetua baru iaitu En Alias B Abdul Karim setetah Pn Fitriah berpindah ke SM Convent, Klang. Tempat En Alias seterusnya diganti pula oleh Tn Haji Supandi B Ismial. Seterusnya Tn Haji Ahmad B Abdullah. Pada awal tahun 2005 sehingga pertengahan tahun 2007 En Tajuddin B Mohamd Mor pula menjadi pengetua di sekolah berprestij ini dan disambung oleh Tn Haji Muhamad Khailani B Abdul Jalil.Selepas itu, jawatan beliau disambung oleh Pn Hajah Shahida Bt Al-Haj Azizan. Pengetua di sekolah ini adalah Tuan Ahmad Nawawi Bin Shaari yang telah bertukar ke SMK Padang Tembak dan diganti oleh Tuan Syed Zakaria bin Syed Hassan.

Sehingga kini SMK Segambut Jaya mempunyai Kakitangan Akademik seramai 68 orang, Ketua Pembantu Tadbir 1 orang,  Pembantu Tadbir 1 orang, Penyelia Asrama 2 orang, Pembantu Makmal 4 orang dan Pemandu 1 orang. Manakala jumlah pelajar pula 683 orang.